Predkladacia správa

k návrhu nariadenia vlády Slovenskej republiky o odbornej spôsobilosti na výkon zdravotníckeho povolania

Podnet na vypracovanie návrhu nariadenia vlády
Ide o vykonávací všeobecne záväzný právny predpis vypracovaný na základe § 33 ods. 8 zákona č. 578/2004 Z. z.  o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov. 
Vyjadrenie účelu a odôvodnenie potreby návrhu nariadenia vlády
Predmetom nariadenia vlády je upraviť odbornú spôsobilosť na výkon zdravotníckeho povolania.   
Obsah návrhu nariadenia vlády
Návrh nariadenia vlády obsahuje odbornú spôsobilosť na výkon zdravotníckeho povolania.  
Dopad na štátny rozpočet   
Realizácia návrhu nariadenia vlády nebude mať dopad na štátny rozpočet, rozpočty obcí a rozpočty vyšších územných celkov.
Dôvod nesprístupňovania návrhu nariadenia vlády
Nie je dôvod nesprístupňovania návrhu nariadenia vlády.
Informácia o pripomienkovom konaní
Návrh bol predmetom medzirezortného pripomienkového konania. Návrh nariadenia vlády sa predkladá bez rozporu.
       Návrh nariadenia vlády prerokovala Legislatívna rada vlády Slovenskej republiky dňa 14. decembra 2004  a  odporučila ho vydať  podľa nového splnomocňujúceho ustanovenia v  zákone č.578/2004 Z. z.  o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.